બીજો વિચાર આવ્યોઃ એક ચાંદીનો ડોલરનો સિક્કો લઇ ‘ટોસ’ કરી ને નિર્ણય પર આવું. ત્યાં જ, જાતે બનાવેલ પિરામિડ યાદ આવી ગયો. સિક્કો પિરામિડ નીચે મુક્યો જેથી એની પર ‘મેગનેટીક’ અસર થાય અને મને સાચો જવાબ મળે. સિક્કાને ક્યાં સુધી મૂકી રાખવો એ પ્રશ્ન થતાં જ વિચાર પણ આવી ગયો. મને થયું કે એક માળા કરું ત્યાં સુધી સિક્કાને રાખવો. માળા ખોળી તો મળી તો ખરી, પણ કઇ આંગળીથી માળા કરવાની મૂઝવણ થઇ. થયું કે કોઈ મિત્રપત્નીને ફોન કરી પૂછી લઉ, પણ મારા અહમે મને રોક્યો. સારા કામમાં સો વિઘ્નો આવે એ આજે સમજાયું! ગમે તેમ, મેં એક માળા પૂરી કરીને સિક્કો ટોસ કર્યો ને મેં મારો નિર્ણય કરી લીધો.